laion/Wikipedia-Exotic huggingface dataset:
გიორგი ხაჭაპურიძე

გიორგი ხაჭაპურიძე (დ. 6 ივნისი, 1892, ჭანიეთი, ოზურგეთის მაზრა, ქუთაისის გუბერნია — გ. 1 ოქტომბერი, 1957, თბილისი, საქართველოს სსრ) — ქართველი ისტორიკოსი, ისტორიის მეცნიერებათა დოქტორი (1935), სსრკ-ის მეცნიერებათა აკადემიის წევრ-კორესპონდენტი (1939), საქართველოს სსრ-ის მეცნიერებათა აკადემიის აკადემიკოსი (1941). ძირითადად იკვლევდა XIX საუკუნისა და საბჭოთა პერიოდის საქართველოს ისტორიას. დაიბადა 1892 წელს ლიხაურის თემის სოფელ ჭანიეთში, სამხედრო ოფიცრის, ვასილ ხაჭაპურიძისა და მარიამ ანთიძის ოჯახში. ჰყავდა ოთხი დედმამიშვილი. სწავლობდა ქაქუთის დაწყებით სკოლაში. შემდეგ მამამისი, რომელიც სამხედრო მოსამსახურე იყო, ერევანში გადაიყვანეს. იქ დაამთავრა გიმნაზია. 1913 წელს შევიდა მოსკოვის უნივერსიტეტის ისტორია-ფილოლოგიის ფაკულტეტზე, რომელიც დაამთავრა 1920 წელს. 1917-20 წლებში მუშაობდა რსფსრ განათლების სახალხო კომისარიატში. 1921 წელს დაბრუნდა საქართველოში და დაინიშნა პოლიტიკურ-საგანმანათლებლო სამსახურში. 1924-1929 წლებში ხელმძღვანელობდა კომპარტიის სკოლას. 1929 წლიდან გარდაცვალებამდე მუშაობდა თბილისის სახელმწიფო უნივერსიტეტში სხვადასხვა თანამდებობებზე. 1929-1933 წლებში მუშაობდა ამიერკავკასიის კომუნისტური უნივერსიტეტის პრორექტორად, 1934-1935 წლებში იყო მარქსიზმ-ლენინიზმის ინსტიტუტის თბილისის ფილიალის დირექტორის მოადგილე. 1937-42 წლებში იყო თსუ-ს პრორექტორი ჯერ სასწავლო, შემდეგ სამეცნიერო დარგში. 1943 წლიდან იყო ისტორიისა და ეთნოლოგიის ინსტიტუტის საბჭოთა პერიოდის ისტორიის განყოფილების გამგე. საქართველო XIX საუკუნის პირველ ნახევარში, თბილისი, 1958 ქართველი ხალხის ბრძოლა საბჭოთა ხელისუფლების დამყარებისთვის, თბილისი, 1957 რუსეთთან საქართველოს შეერთების ისტორიული მნიშვნელობა, თბილისი, 1955 1905-1907 წლების რევოლუცია საქართველოში - თბილისი, სახელგამი, 1955. - 108 გვ. საბჭოთა ხელისუფლების გამარჯვება საქართველოში - თბილისი, სახელგამი, 1954. - 440 გვ. საქართველოს XIX და XX საუკუნეთა ისტორია - თბილისი, სახელგამი, 1940. - 204 გვ. თვითმპყრობელობა და ნაციონალურ-კოლონიური პოლიტიკა და გლეხთა მოძრაობანი საქართველოში, ტფილისი, 1933 გლეხთა მოძრაობანი საქართველოში XIX საუკუნეში - ტფილისი, სახელგამი, 1932. - 191 გვ. გურიის აჯანყება 1841 წელს - ტფილისი, სახელგამი, 1931. - 105 გვ. კაჭარავა ი., ქართული საბჭოთა ენციკლოპედია, ტ. 11, თბ., 1987. — გვ. 446. ლომჯარია ს, „სოფელო ჩემო“, თბილისი: „მერიდიანი“, 2012. — გვ. 232-233, ISBN 978-9941-10-560-9. დუდუჩავა ი., ცხვარიაშვილი ი., „გიორგი ხაჭაპურიძე, ბიბლიოგრაფია“, თბილისი, 1980 კაჭარავა ი. „ქართული ისტორიოგრაფიის საკითხები“, თბილისი, 1962 გიორგი ხაჭაპურიძე — საქართველოს ბიოგრაფიული ლექსიკონი ↑ 1.0 1.1 1.2 1.3 Czech National Authority Database <a href="https://wikidata.org/wiki/Track:Q13550863"></a> ↑ გაზ. „კომუნისტი“, №233, 2 ოქტომბერი, 1957 ↑ გაზ. „კომუნისტი“, №234, 3 ოქტომბერი, 1957
თაბაშირ-მუყაო

თაბაშირ-მუყაო (იგივე ე.წ. „გიფს(ო)კარტონი“ < რუს. Гипсокартон) — შემავსებელი/შემომზღუდავი დანიშნულების სამშენებლო მასალა, დამზადებული თაბაშირისგან და მუყაოს ფურცლებისგან. მეტწილად გამოიყენება შენობების ინტერიერში (თაბაშრის შემცველობის გამო არ არის წყალმედეგი მასალა) ტიხრების მოსაწყობად, კედლების და ჭერის მოსაპირკეთებლად. თაბაშირ-მუყაო მზადდება თაბაშირის დუღაბისგან (შეიცავს სხვადასხვა დანამატებს), რომელსაც მუყაოს (ან სქელი ქაღალდის) ფურცლებს შორის პრესში ატარებენ და აშრობენ. აქვს მართკუთხა ფილის / პანელის ფორმა და სრულტანიანი, ან ღრუტანიანი მოცულობა, გამოდის რამდენიმე სტანდარტული ზომის სახით, მათ შორის ყველაზე გავრცელებულია: 2500x1200x12,5 მმ. განასხვავებენ ჩვეულებრივს, ნესტ და ცეცხლეგამძლე თაბაშირ-მუყაოს ფილებს. ნესტგამძლე ფილები განკუთვნილია სათავებისთვის/სამყოფებითვის, სადაც მაღალი ტენიანობაა ჰაერში (მაგალითად, სააბაზანოებში). ცეცხლგამძლე ფილები გამოიყენება ბუხრის პირების და სხვა, ცეცხლის წყაროსთან ახლომყოფი კვანძების მოსაპირკეთებლად. არსებობს აგრეთვე თაბაშირბოჭკოვანი ფილები, რომლებიც მაღალი სიმტკიცით გამოირჩევიან, და მაღალი ბგერაიზოლაციის აკუსტიკური თაბაშირ-მუყაო. მშენებლობაში აქტიურად გამოიყენება XX საუკუნის დასაწყისიდან და დღევანდელ დღეს, გამოყენების სიმარტივისა და სიიაფის წყალობით, ერთ-ერთი ყველაზე გავრცელებული სამშენებლო მასალაა მსოფლიოში. გავრცელებულია თაბაშირ-მუყაოს წარმოებისა და გამოყენების რამდენიმე საერთაშორისო სტანდარტი, მათ შორის საერთაშორისო სამშენებლო კოდექსის სტანდარტი. კნაუფის ფილები - KNAUF. სამშენებლო მასალები. კომპანია «Knauf Georgia». დაარქივებულია ორიგინალიდან — 2015-09-28. ციტირების თარიღი: 27 აპრილი, 2014. ცემენტი. თაბაშირი. სამშენებლო დუღაბი. სტანდარტები > სამშენებლო მასალები და მშენებლობა. სტანდარტებისა და მეტროლოგიის ეროვნული სააგენტო. დაარქივებულია ორიგინალიდან — 2016-03-04. ციტირების თარიღი: 27 აპრილი, 2014. Gypsum Association ინგლისური. Gypsum Association, a not-for-profit trade association. ციტირების თარიღი: 04 მაისი, 2014. Eurogypsum ინგლისური. European federation of national associations of gypsum products manufacturers. ციტირების თარიღი: 04 მაისი, 2014. ГОСТ 6266-97 : Листы гипсокартонные. Технические условия რუსული. НАЦИОНАЛЬНЫЕ СТАНДАРТЫ. Официальный Интернет-ресурс Федерального агентства по техническому регулированию и метрологии. ციტირების თარიღი: 04 მაისი, 2014. ↑ კნაუფის ფილები - KNAUF: GKL - კნაუფის თაბაშირ-მუყაოს ფილა დაარქივებული 2015-09-28 საიტზე Wayback Machine. - გამოყენება ↑ GKL - კნაუფის თაბაშირ-მუყაოს ფილა ↑ Gypsum Association : The History of Gypsum Board დაარქივებული 2014-05-08 საიტზე Wayback Machine. ↑ Gypsum Association : Evaluation Reports / Code Acceptances
IQ (ჯგუფი)

IQ — ბრიტანული ნეო-პროგრესული როკ-ჯგუფი, ჩამოყალიბებული მაიკ ჰოლმსისა და მარტინ ორფორდის მიერ 1981 წელს. ჯგუფი ჩამოყალიბდა მას შემდეგ, რაც დაიშალა ამ მუსიკოსების თავდაპირველი კოლექტივი The Lens. მიუხედავად იმისა, რომ ჯგუფს არ ჰქონია მნიშვნელოვანი კომერციული წარმატება და რამდენიმე შემადგენლობაც შეიცვალა, იგი კვლავ აქტიურია. სტუდიური ალბომები Seven Stories into Eight (კასეტა) (1982) Tales from the Lush Attic (1983) The Wake (1985) Nomzamo (1987) Are You Sitting Comfortably? (1989) Ever (1993) Subterranea (1997) The Seventh House (2000) Dark Matter (2004) Frequency (2009) The Road of Bones (2014) ჯგუფის ოფიციალური საიტი The Museum of the band IQ ↑ Official IQ site. Band formed in 1981.
აფსიდა

აფსიდა, აბსიდი (ძვ. ბერძნ. ἁψίς, ἁψῖδος — თაღი, კამარა) — შენობის ნაწილი, გეგმით წრიული ან მრავალწახნაგოვანი ფორმის მოცულობა, რომელიც გადახურულია ნახევარგუმბათით. პირველად გამოიყენეს ძვ. რომის ბაზილიკაში. ქრისტიანულ ტაძრებში აფსიდა ჩვეულებრივ აღმოსავლეთკენაა მიმართული და შიგ მოთავსებულია საკურთხევლის ნაწილი. ქართული საბჭოთა ენციკლოპედია, ტ. 2, თბ., 1977. — გვ. 28.
ურედოსპორა

ურედოსპორა (ლათ. uredo — ჟანგი და სპორა) — ჟანგა სოკოების ზაფხულის სპორა, რომლის საშუალებითაც მრავლდებიან და ვრცელდებიან ისინი. ქართული საბჭოთა ენციკლოპედია, ტ. 10, თბ., 1986. — გვ. 172.
ურემა

ურემა — ჭალის ხშირი ფოთლოვანი ტენიანი ტყე თავისი მაღალბალახეულით და ლერწმით, აგრეთვე ტაიგის ჭალის ტყე. დასავლეთ ციმბირში — სფაგნუმიანი ტყის ჭაობი ფიჭვით. ქართული საბჭოთა ენციკლოპედია, ტ. 10, თბ., 1986. — გვ. 172.
Violence of Summer (Love's Taking Over)

Violence of Summer — ინგლისური როკ-ჯგუფ Duran Duran-ის სიმღერა და 21-ე სინგლი, შეტანილი ალბომში Liberty. გამოვიდა 1990 წელს. სინგლს წარმატება არ ჰქონია და ჯგუფმა თავი აარიდა ტურნეს ჩატარებას. 1993 წლამდე მათ გამოსვლები არ ჰქონიათ. Duran Duran Wiki ↑ http://www.discogs.com/Duran-Duran-Violence-Of-Summer-Loves-Taking-Over/release/2284076
ურექი

ურექი — ისტორიული სოფელი სამხრეთ საქართველოში (ახლანდელი თურქეთის ტერიტორია). მოხსენიებულია „გურჯისტანის ვილაიეთის დიდ დავთარში“ (XVI საუკუნე). ქართული საბჭოთა ენციკლოპედია, ტ. 10, თბ., 1986. — გვ. 173.
Serious (Duran Duran-ის სიმღერა)

Violence of Summer — ინგლისური როკ-ჯგუფ Duran Duran-ის სიმღერა და 22-ე სინგლი, შეტანილი ალბომში Liberty. გამოვიდა 1990 წელს. ალბომის წარმატებას სინგლის გამოცემის პერიოდში ადგილი აღარ ჰქონდა. ცუდი პრომო კამპანიის გამო სინგლი ბრიტანული ჩარტების მხოლოდ #48 პოზიციამდე ავიდა. იმ დროისთვის ეს იყო ჯგუფის ყველაზე ნაკლებად წარმატებული სინგლი. Duran Duran Wiki ↑ http://www.discogs.com/Duran-Duran-Serious/release/611481
გიორგი გუგავა

გიორგი გუგავა შეიძლება იყოს: გიორგი გუგავა — პოლიტიკოსი. გიორგი გუგავა — ძიუდოისტი.
ოსკარის 59-ე დაჯილდოება

ოსკარის 59-ე დაჯილდოების ცერემონია — საუკეთესო ფილმებისა და კინოხელოვანების რიგით 59-ე დაჯილდოება კინემატოგრაფიულ ხელოვნებათა და მეცნიერებათა აკადემიის პრემიით. ცერემონია გაიმართა 1987 წლის 30 მარტს დოროთი ჩენდლერის პავილიონში, ლოს-ანჯელესი, კალიფორნია და მასში მონაწილეობა მიიღეს 1986 წელს გამოსულმა ფილმებმა. ოსკარის დაჯილდოებას აშშ-ში გადასცემდა ABC. Academy Awards Official Web Site
გიორგი გუგავა (ძიუდოისტი)

გიორგი გუგავა (დ. 10 ნოემბერი, 1978) — ქართველი ძიუდოისტი. გიორგი გუგავა JudoInside.com-ზე.
ოქროს გლობუსის 48-ე დაჯილდოება

ოქროს გლობუსის 48-ე დაჯილდოება გაიმართა 1991 წლის 19 იანვარს. მასში მონაწილეობა მიიღეს 1990 წელს გამოსულმა ფილმებმა და სატელევიზიო ნამუშევრებმა. ოფიციალური საიტი დაარქივებული 2015-08-01 საიტზე Wayback Machine.
North American B-25 Mitchell

North American B-25 Mitchell — ამერიკული ორძრავიანი ბომბდამშენი მოქმედების საშუალო რადიუსით, რომელიც დამზადდა North American Aviation-ის მიერ. აქტიურად გამოიყენებოდა მეორე მსოფლიო ომის დროს მოკავშირეების მიერ. ომის დასრულების შემდეგ ის დაახლოებით 4 ათწლეულის განმავლობაში ირიცხებოდა წამყვანი სამხედრო ბომბდამშენების რიგებში. თვითმფრინავს სახელწოდება „B-25“ აშშ-ის სამხედრო ავიაციის პიონერის, ბილი მიჩელის პატივსაცემად ეწოდა. პროდუქციის დასასრულს გამოშვებული იყო დაახლოებით 10 000 B-25 მოდელის ბომბდამშენი, მათ შორის რამდენიმე შეზღუდული ვარიანტი, როგორიც იყო აშშ-ის სამხედრო-საზღვაო ძალების საპატრულო ბომბდამშენი PBJ-1 და აშშ-ის სამხედრო-საჰაერო ძალების მზვერავი საფრენი აპარატი F-10. როგორ დაფრინავს North American B-25 Mitchell (1944) YouTube-ზე I Fly Mitchell's დაარქივებული 2015-12-31 საიტზე Wayback Machine. 1944 წლის თებერვალი The B-25 Mitchell სსრკ-ში დაარქივებული 2012-06-01 საიტზე Wayback Machine.
პოლონელები

პოლონელები — ხალხი, პოლონეთის ძირითადი მოსახლეობა (37,75 მლნ). ცხოვრობენ აგრეთვე აშშ-ში 3.8 მლნ, საფრანგეთში 300 ათ., რუსეთის ფედერაციაში 94,6 ათ., უკრაინაში 219,2 ათ., ლიეტუვაში 258 ათ., ბელარუსში 417,7 ათ.. ზოგიერთი ეთნოგრაფიული ჯგუფი (კაშუბები, მაზურები და ა.შ.) ინარჩუნებენ ენისა და კულტურის თავისებურებებს. სახელები: თვითწოდება - Polacy; საერთო რაოდენობა: 44,2 მლნ. ენა: პოლონური. მორწმუნეები: ძირითადად კათოლიკეები.
იჩქარე ნელა

იჩქარე ნელა — ჯგუფ 33ა-ს მეორე სტუდიური ალბომი, რომელიც გამოვიდა 1999 წელს. EX იყო იქნება პარიზი მთვარე (ოცნებების სასაფლაო) ხვალ ქარი გალაკტიონი ნოეს კიდობანი (ნავი) მუსიკა ჰე ღმერთო დრო ბალადა (ოთარ რამიშვილთან ერთად) ღრუბელი ქარი ნიავი იჩქარე ნელა ალბომი YouTube-ზე (ოფიციალური არხი)
ვალტერ ფუნკი

ვალთერ ემანუელ ფუნკი (გერმ. Walther Funk; 18 აგვისტო, 1890, ტრაკენენი (დღ. იასნაია პოლიანა), გერმანიის იმპერია — 31 მაისი, 1960, დიუსელდორფი, გფრ) — გერმანელი ჟურნალისტი, ნაცისტური გერმანიის ეკონომიკის მინისტრი და რაიხსბანკის პრეზიდენტი. მესამე რაიხის დამარცხების შემდეგ ნაცისტური პარტიის სხვა წევრებთან ერთად მოხვდა ნიურნბერგის პროცესზე. ნიურნბერგის სასამართლო პროცესმა ფუნკი დამნაშავედ მიიჩნია და პატიმრობა მიუსაჯა. იგი შპანდაუს ციხეში ჩასვეს. გამოუშვეს 1957 16 მაისს ჯანმრთელობის მდგომარეობის გამო. გარდაიცვალა 1960 წლის 31 მაისს.
ანდალუსიის მთები

ანდალუსიის მთები, ბეტის კორდილიერა — მთათა სისტემა სამხრეთ ესპანეთში, პირენეს ნახევარკუნძულის სამხრეთ და სამხრეთ-აღმოსავლეთ სანაპიროს გასწვრივ. სიგრძე დაახლოებით 630 კმ. შედგება რამდენიმე ქედისა და მასივისაგან, რომლებიც ერთმანეთისგან გამოყოფილია მთათაშუა ქვაბულებით და ხეობებით. მაქსიმალური სიმაღლე 3478 მ (მწვერვალი მულასენი, სიერა-ნევადის ქედზე, პირენეს ნახევარკუნძულის უმაღლესი წერტილი). აგებულია კრისტალური და კარბონატული ქანებით. განვითარებულია რელიეფის კარსტული ფორმები, ჰავა — ხმელთაშუა ზღვისაა. ფერდობები შემოსილია მარადმწვანე და ფოთოლმცვივანი ტყეებითა და ბუჩქნარებით. ქვაბულებსა და ზღვის სანაპიროზე გაშენებულია ზეთისხილის, ციტრუსების პლანტაციები, ვენახები, ხარობს ფინიკის პალმა. არის რკინის მადნის საბადოები. ანდალუსიის მთები — სტატია დიდი რუსული ენციკლოპედიიდან (რუსული)
მულასენი

მულასენი (ესპ. Mulhacén) — მწვერვალი სამხრეთ ესპანეთში, ანდალუსიის მთებში, სიერა-ნევადის ქედზე. პირენეს ნახევარკუნძულის უმაღლესი წერტილი. სიმაღლე ზღვის დონიდან 3478 მ. აგებულია მტკიცე კრისტალური ფიქლებით. ფერდობები კლდოვანია, დანაწევრებულია ღრმა ხევებით; მყინვარულ ცირკებში გვხვდება მცირე ტბები. ჩრდილოეთ კალთაზეა ევროპაში ყველაზე სამხრეთით მდებარე მცირე მყინვარი, საიდანაც სათავეს იღებს მდინარე გვადალკვივირის შენაკადი ხენილი. მწვერვალი ოქტომბრიდან მაისის ჩათვლით დაფარულია თოვლით. მულასენი — სტატია დიდი საბჭოთა ენციკლოპედიიდან (რუსული) მულასენი — გეოგრაფიული ენციკლოპედია (რუსული)
Incredible Expanding Mindfuck

Incredible Expanding Mindfuck, აგრეთვე ცნობილი როგორც I.E.M. — მუსიკოს სტივენ უილსონის მუსიკალური პროექტი. იგი ძირითადად კრაუტროკისა და ფსიქოდელიური როკის ჟანრის არის და იყენებს 1960-იანი და 1970-იანი წლების ექსპერიმენტული როკის ელემენტებს. I.E.M.-ს სტივენ უილსონი ინტერვიუებში იშვიათად განიხილავს. ალბომების ბუკლეტებზე ასევე მცირე ინფორმაციაა მითითებული. Incredible Expanding Mindfuck არის ერთგვარი სახუმარო მინიშნება Porcupine Tree-ს ადრეულ პრომო მასალაზე, სადაც აღწერილი იყო Porcupine Tree-ს გამოგონილი ისტორია, ხოლო Incredible Expanding Mindfuck მითითებული იყო, როგორც დაკავშირებული პროექტი. უილსონის ნამუშევრები I.E.M.-ის ფარგლებში წარმოადგენს Porcupine Tree-ს ადრეული ფსიქოდელიური ჟღერადობის ექსპერიმენტების გაგრძელებას. უილსონის თქმით, პროექტის მუსიკაზე გავლენა იქონია Sun Ra-ს მსგავს შემსრულებელთა კოსმოსურმა ჯაზმა. I.E.M.-ის ნამუშევრები უფრო ექსპერიმენტულია, ვიდრე Porcupine Tree-ს და თითქმის მთლიანად ინსტრუმენტულია. თითქმის ყველა ინსტრუმენტზე უკრავს უილსონი, თუმცა ჩაწერაში მის გარდა Bark Psychosis-ის ყოფილი დრამერი მარკ სიმნეტიც მონაწილეობდა. პროექტის პირველი ალბომი იყო I.E.M., გამოცემული 1996 წელს ლეიბლ Delerium Records. მას მოჰყვა შეზღუდული რაოდენობით გამოცემული An Escalator to Christmas. დრო და დრო გამოდიოდა შემდგომი ალბომები, ნაკლებად გამოკვეთილი პრომო კამპანიის თანხლებით. I.E.M.-ის უკანასკნელი, ახალი მუსიკით დაკომპლექტებული ალბომი გამოიცა 2001 წელს (თუმცა 2005 წლის კომპილაციაში I.E.M. 1996-1999 შეტანილი იყო მანამდე გამოუცემელი მასალაც). I.E.M.-ის აქტიურობამ იკლო და უფრო აქტიური გახდა უილსონის სხვა პროექტები - Porcupine Tree, Blackfield და Bass Communion, ისევე, როგორც No-Man და უილსონი, როგორც სოლო შემსრულებელი. 4 დისკიანი კომპილაცია ალბომებით I.E.M., An Escalator to Christmas, Arcadia Son და I.E.M. Have Come for Your Children ლეიბლ ToneFloat-ზე 2000 წლის ივნისში გამოვიდა, 2000 ასლის ოდენობით. იგი აღწერილია, როგორც „I.E.M.-ისადმი პატივისცემა და ამავე დროს, დამშვიდობება“. ყოველი დისკი შეფუთულია იაპონური სტილის მინი გრამფირფიტის ტიპის შეფუთვაში. კომპილაციას ახლავს კარლ გლოვერის მიერ შექმნილი 60 გვერდიანი ბუკლეტიც. 1996 - I.E.M. 1999 - An Escalator to Christmas 2001 - Arcadia Son 2001 - I.E.M. Have Come for Your Children 2005 - I.E.M. 1996-1999 2010 - Complete I.E.M. I.E.M.-ის გვერდი დაარქივებული 2014-04-08 საიტზე Wayback Machine. Incredible Expanding Mindfuck Last.fm-ზე ToneFloat Records დაარქივებული 2014-05-25 საიტზე Wayback Machine. ↑ Cited on I.E.M. homepage. დაარქივებულია ორიგინალიდან — 2012-07-16. ციტირების თარიღი: 2014-04-27. ↑ Complete I.E.M. boxset available for pre-order (2010-05-10). დაარქივებულია ორიგინალიდან — 2011-05-13. ციტირების თარიღი: 2010-05-10.
I.E.M. (ალბომი)

I.E.M. — ბრიტანელი მუსიკოს სტივენ უილსონის პროექტ Incredible Expanding Mindfuck-ის სადებიუტო ალბომი. იგი თავდაპირველად, 1996 წელს, გამოიცა ლეიბლ Chromatic Records-ზე, 500 ასლის ოდენობით. ვრცელი CD გამოცემა გამოვიდა Delerium Records-ზე 1998 წელს. ალბომი აგრეთვე შეტანილია 2010 წლის კრებულში Complete I.E.M, ორიგინალურ გრამფირფიტაზე წარმოდგენილი სიმღერების მსგავსი სიით. ყველა სიმღერის ავტორი: სტივენ უილსონი The Gospel According to the I.E.M. – 12:56 The Last Will and Testament of Emma Peel – 8:08 Fie Kesh – 8:23 Deafman – 9:01 Headphone Dust – 6:18 (მხოლოდ 1998 წლის CD გამოცემა) I.E.M.-ის მიმოხილვები საიტზე progarchives.com ↑ I.E.M. - I.E.M. (Vinyl, LP, Album) at Discogs. Discogs.com. ციტირების თარიღი: 2012-02-24. ↑ I.E.M. - I.E.M. (CD, Album) at Discogs. Discogs.com. ციტირების თარიღი: 2012-02-24.
ძიუდოს ევროპის ჩემპიონატი 2014: კაცები, გუნდური

ძიუდოს 2014 წლის ევროპის ჩემპიონატის გუნდური ეტაპი კაცებში გაიმართება 27 აპრილს. რეპეშაჟი ტურნირის ბადე დაარქივებული 2014-04-27 საიტზე Wayback Machine. .
დაკარგული სამოთხე

დაკარგული სამოთხე (ინგლ. Paradise Lost) — ინგლისელი პოეტის ჯონ მილტონის ეპიკური პოემა, პირველად გამოცემული 1667 წელს 10 წიგნად. 1674 წლის გამოცემაში წიგნების რაოდენობა თორმეტს გაუტოლდა. პოემა თეთრი ლექსით აღწერს პირველი ადამიანის ადამის ისტორიას. კრიტიკოსთა თქმით, ეს პოემა არის მილტონის ძირითადი ნაშრომი, რომელიც დაეხმარა მას რეპუტაციის გამყარებაში, როგორც მისი დროის ერთ-ერთი უდიდესი ინგლისელი პოეტისა. არსებობს წიგნის არაერთი გამოცემა და თარგმანი, მათ შორის ქართულ ენაზეც. მილტონმა ამ პოემის გაგრძელლებაც დაწერა — „დაბრუნებული სამოთხე“. ითვლება, რომ ორივე წიგნში ინგლისის თავბრუდამხვევი პოლიტიკური ცხოვრება და ავტორის ბედი აისახა. 1667 წელს დაბრმავებულმა და გაღატაკებულმა ჯონ მილტონმა საავტორო უფლებები „დაკარგულ სამოთხეზე“ £10-ად გაყიდა. Patrides, C. A., Approaches to Paradise Lost: The York Tercentenary Lectures (University of Toronto, 1968) ISBN 0-8020-1577-8 Ryan J. Stark, "Paradise Lost as Incomplete Argument," 1650—1850: Aesthetics, Ideas, and Inquiries in the Early Modern Era (2011): 3–18. ვიკისაწყობში არის გვერდი თემაზე: დაკარგული სამოთხე გუსტავ დორეს ილუსტრაციები წიგნისთვის დაარქივებული 2015-04-29 საიტზე Wayback Machine. უმეტესი ონლაინ რესურსები პოემაზე „დაკარგული სამოთხე“ დაარქივებული 2011-02-06 საიტზე Wayback Machine. Librivox-ის ჩანაწერები:„დაკარგული სამოთხე“ (mp3/ogg) ↑ დაკარგული სამოთხე, კარტოთეკა: ქართული წიგნები. საქართველოს პარლამენტის ეროვნული ბიბლიოთეკა. ციტირების თარიღი: 27.04.2014. ↑ 2.0 2.1 Paradise Lost: Introduction. Dartmouth College. დაარქივებულია ორიგინალიდან — 24.05.2019. ციტირების თარიღი: 26.03.2010. ↑ Poetry Foundation Bio on Milton
რილა

რილა, რილა-პლანინა (ბულგ. Рила) — ქედი ბულგარეთის სამხრეთ-დასავლეთ ნაწილში; უმაღლესია ბულგარეთსა და საერთოდ, ბალკანეთის ნახევარკუნძულზე. დასავლეთიდან აღმოსავლეთისაკენ გადაჭიმულია 75 კმ-ზე, ხოლო ჩრდილოეთიდან-სამხრეთისაკენ 50 კმ-ზე. საშუალო სიმაღლე 1487 მ, მაქსიმალური სიმაღლე 2925 მ (მთა მუსალა). უმთავრესად აგებულია ძველი კრისტალური და მეტამორფული ქანებით. დამახასიათებელია წვეტიანი მწვერვალები, რელიეფის მყინვარული ფორმები, ტბები. ქედიდან სათავეს იღებენ მდინარეები: ისკირი, მარიცა, მესტა. რილის ქედის ფარგლებშია დაახლოებით 200 მყინვარული წარმოშობის ტბა, რომელთა შორის გამოირჩევა რილის შვიდი ტბა. არის ცხელი წყაროები, მათ შორის სამხრეთ-აღმოსავლეთ ევროპის უმხურვალესი ცხელი წყარო საპარევა-ბანია. რილის ქედის დიდი ნაწილი უკავია რილის ეროვნულ პარკს. აქვეა რილის მონასტერის ბუნების პარკი. კალთები შემოსილია მუხის, წიფლისა და წიწვოვანი ტყით, 2000–2100 მ-ის ზევით სუბალპური და ალპური მდელოებია. განვითარებულია ხე-ტყის დამუშავება, საძოვრო მესაქონლეობა. არის არქიტექტურული ძეგლები. კურორტები, ტურიზმი, ალპინიზმი, სათხილამურო სპორტი. სამხრეთ-დასავლეთ განშტოებებზეა X საუკუნის რილის მონასტერი. ↑ 1.0 1.1 Радучев, Живко. Рила. Географски речник. С., Наука и изкуство, 1984. ↑ Енциклопедия България, том 6, Издателство на БАН, София, 1988, стр. 405.
მოლდოვის კულტურა

მოლდოვის კულტურა — რუმინული კულტურისა და საბჭოთა კულტურის ნაზავი. რუმინული კულტურის ტრადიციული ლათინური ფესვები II საუკუნეში მიდის, პერიოდამდე როდესაც რომმა დაკიის კოლონოზაცია დაიწყო. საუკუნეების განმავლობაში, რომელსაც 271 წელს რომაელების წასვლა მოჰყვა, რეგიონის მოსახლეობა სხვადასხვა ხალხის თუ სახელმწიფოების გავლენას განიცდიდა, ესენი იყვნენ: ბიზანტიის იმპერია, მეზობელი სლავები, უნგრელები და სხვა მცირე ხალხი, მოგვიანებით რეგიონზე თავისი კვალი დატოვა ოსმალეთის იმპერიამ. XIX საუკუნიდან დასავლეთ ევროპული (განსაკუთრებით ფრანგული) გავლენა რუმინულ ლიტერატურასა და ხელოვნებაში აშკარა გახდა. შედეგად ასეთმა ნარევმა (ფრ. mélange) მდიდარი კულტურული ტრადიცია წარმოქმნა. ასეთი საგარეო ურთიერთობები გარდაუვალი იყო რეგიონის გეოგრაფიიდან გამომდინარე, ეს გარე გავლენები ემსახურებოდნენ ენერგიული და სიცოცხლის მოყვარული მასობრივი კულტურის გავრცელებას. იმ ტერიტორიის მოსახლეობა, რომელიც ერთ დროს მოლდოვის სამეფოს (1359–1859) წარმოადგენა, XIV საუკინიდან საკუთარ თავს უმეტესად მოლდოველებად მიიჩნევდნენ, თუმცა სხვა რუმინულ ჯგუფებთანაც აგრძელებდნენ ახლო კულტურული კავშირის ქონას. 1812 წელის შემდეგ, აღმოსავლეთ მოლდოველები, ბესარაბიისა და დნესტრისპირეთის მკვიდრნი, 1812–1917 წლების პერიოდში სლავური კულტურის, ხოლო 1940–1989 წლებში რუსეთის გავლენის ქვეშ მოექცნენ, შესაბამისად დამყარდა საბჭოთა კავშირის ადმინისტრაციული კონტროლი და დაიწყო ეთნიკური რუსების და რუსულად მოლაპარაკე ხალხის იმიგრაცია. 1918 წლისთვის ბესარაბია, ერთ–ერთი ყველაზე განუვითარებელი რეგიონი და რუსეთის იმპერიის ყველაზე ნაკლებად განათლებული ევროპული რეგიონი. რუმინული აღწერის მიხედვით 1930 წელს, აქ მცხოვრები მოსახლეობის წერა–კითხვის მცოდნეთა დონე მხოლოდ 40%-ს შეადგენდა, რაც საგრძნობი მატება იყო 30 წლის წინანდელ, რუსეთის იმპერიაში ყოფნისას არსებული, იმავე მაჩვენებლის 12%-თან შედარებით. წერა–კითვის ცოდნა განსაკუთრებით დაბალი იყო ქალებში, 1918 წელს ეს მაჩვენებელი 10%-ზე ნაკლები იყო, ხოლო 1940 წლისთვის 50%-ზე ოდნავ ნაკლები. თუმცა საბჭოთა ხელისუფლებამ განათლების გავრცელებას შეუწყო ხელი, მათ ასევე ყველაფერი გააკეთეს, რათა რეგიონს ყველანაირი კულტურული კონტაქტი გაეწყვიტა რუმინეთთან. საბჭოთა ხელისუფლების დროს, მოხდა ეთნუკურად რუმინელი ინტელექტუალების გადინება, 1940 წლის შემდეგ მათი ნაწილის დაახვრეტა, ხოლო როგორც მეორე მსოფლიო ომის დროს ასევე მის მერე მათი გადასაახლება. ბესარაბიის კულტურული და განათლების მდგომარეობა გაუარესდა, ქვეყნა უფრო რუსიფიცირებული გახდა. 1960–იანი წლების შემდეგ, საბჭოთა ხელისუფლებამ განავითარა ურბანული კულტურა და სამეცნიერო ცენტრები, რომლებშიც შემდგომ უმეტესწილად ისევ რუსებით და სხვა არარუმინული წარმოშობის ჯგუფებით შეივსო. ეს კულტურად ზედაპირული იყო და უცხო. ურბანული კულტურის უმეტესი ნაწილი მოსკოვიდან შემოვიდა; სოფლად მცხოვრებ ეთნიკურ რუმინელებს საკუთარი თავის გამოხატვა მხოლოდ ფოლკლორსა და ფოლკლორულ ხელოვნებაში შეეძლო. ვიკისაწყობში არის გვერდი თემაზე: მოლდოვის კულტურა მოლდოვის კულტურისა და ტურიზმის სამინისტროს ვებ–საიტი დაარქივებული 2010-08-08 საიტზე Wayback Machine. (ინგლისური) www.moldova.md მოლდოვის კულტურა დაარქივებული 2008-04-27 საიტზე Wayback Machine. (ინგლისური) www.tur.md მოლდოვაში დასვენება დაარქივებული 2010-08-02 საიტზე Wayback Machine. (ინგლისური) მოლდოვის მუსიკა რელიგია მოლდოვაში მოლდოვის არქიტექტურა
ოფთალმოლოგია

ოფთალმოლოგია (ბერძ. ὀφθαλμός [ოფთალმოს] — "თვალი" და λόγος[ლოგოს] — "მეცნიერება", ცოდნა) — მედიცინის ერთ-ერთი დარგი. ოფთალმოლოგიის შესწავლის საგანია - ზოგადად, მხედველობის სისტემა (ანუ მხედველობის სენსორული ანალიზატორი), კერძოდ კი თვალი, მხედველობის სისტემის ინერვაციის გამტარი გზები და მხედველობის ცენტრები. ოფთალმოლოგია შეისწავლის მხედველობის სისტემის ანატომიის და ფიზიოლოგიის, ნორმისა და პათოლოგიის ვარიანტებს. ოფთალმოლოგია შეიმუშავებს თვალის დაავადებების, დიაგნოსტირების, მკურნალობისა და პროფილაქტიკის მეთოდებს. ზოგადი ოფთალმოლოგია ოფთალმოლოგიური ტოპოგრაფიული ანატომია და პათანტომა, ოფთალმოლოგიური ფიზიოლოგია და პათფიზიოლოგია, ოფთალმოლოგიური ბიოქიმია და ფარამკოლოგია, ოფთალმოლოგიური ოპტიკა, ოფთალმოლოგიური დიაგნოსტიკა, ოფთალმოლოგიური სადიაგნოსტიკო და სამკურნალო აპარატურა. კერძო-კლინიკური ოფთალმოლოგია კატარაქტა / თვალის წინა ნაწილი, რქოვანა / ზედაპირული(ექტოდერმალური წარმოშობის ქსოვილების) დაავადებები, გლაუკომა / თვალის წნევა, რეფრაქციული მანკების მართვა / რეფრაქციული ორთოპედია (ოპტიკა) ნეიროოფთალმოლოგია / ორბიტის ნეიროოფთალმოლოგია ოკულოპლასტიკა / ოფთალმოლოგიური პლასტიკა/ ორბიტის პლასტიკა ონკოლოგია / კერძო ოფთალმოპათოლოგია პადიატრიული ოფთალმოლოგია / სიელმეები/ სტრაბიზმოლოგია რეტინა / მინისებრი სხეული უვეიტები კიბერნეტიკული თვალი / ოფთალმოლოგიური მენეჯმენტი ზოგადი სამედიცინო დეონტოლოგია, კერძო ოფთალმოლოგიური დეონტოლოგია ურთიერთობა სამედიცინო პერსონალს შორის ურთიერთობა პაციენტებთან ურთიერთობა მხედველობა დაქვეითებულებთან და უსინათლოებთან, კარიერის დაგეგმარება , ოფთალმოეკონმიკა (ექიმისთვის, მენეჯერისათვის, წარმოებისათვის, ტურიზმისათვის), ფარმაკო-ეკონომიკა პაცინეტისთვის, თვითპრეზენტაციის საფუძვლები / საჯარო გამოსვლები / სამეცნერო და საჯარო მასალების მომზადების ტექნიკა. EyeWiki ოფთალმოლოგიური ვიკიპედია - დამწყები ოფთალმოლოგებისთვის კარგი გზამკვლევია Клиническая офтальмология - რუსულენოვანი აკადემიური პორტალი დაარქივებული 2014-04-27 საიტზე Wayback Machine. American Academy of Ophthalmology - ამერიკის ოფთალმოლოგიური აკადემიის პორტალი რუსულენოვანი ინგლისურენოვანი კომპქატური განმარტებეით ოფთალმოლოგიის მრავალენოვანი ილუსტრირებული ლექსიკონი Directory of Open Access Ophthalmology Journals ოფთალმოლოგიური ჟურნალების ვრცელი სია ამერიკის ოფთალმოლოგთა ასოციაციის სტატისტიკა ანატომიური: პათანატომიური: კლინიკური: ქირურგიული: დიფერენციალი დიაგნოზების: მკურნალობის ფარმაკოლოგიური სქმების: ↑ History of ophthalmology. დაარქივებულია ორიგინალიდან — 2017-08-08. ციტირების თარიღი: 2014-04-28.